**2021 – 2022 LAIKOTARPIO VEIKLOS GAIRĖS**

2021 - 03 - 23

Pagrindinis tikslas – Sustiprinti Vilniaus kolegijos studentų atstovybės (toliau VIKO SA) darbo mechanizmą ir bendruomeniškumą, kad kokybiškai ir tikslingai atstovauti studento balsą. Visapusiškai prisitaikyti prie abiejų darbo tipų (gyvo ir nuotolinio), būti pasirengusiems greitai reaguoti į vykstančius pokyčius.

Šių metų pagrindiniai uždaviniai, kurių sieksiu norėdama kokybiškai įgyvendinti pagrindinį tikslą:

1. Sutvarkyti visus organizacijos dokumentus, kurie reikalauja atnaujinimo ar patikslinimų (įstatų ir darbo reglamento atnaujinimas ir patvirtinimas , naujos strategijos sukūrimas ir patvirtinimas ir kita)
2. Sudaryti informacijos paveldimumo planą (prižiūrėti, kad įvykus kadencijų kaitai, naujai atėję žmonės į pareigas galėtų tęsti pradėtus darbus)
3. Periodiškai tikrinti VIKO SA bendruomenės narių žinias, kelti jų kompetencijų lygi, stebėti informacijos perdavimą ir pasisavinimą.
4. Susipažinti ir įsigilinti į studentų keliamas problemas ir pastebimus trūkumus tiek studijų atžvilgiu, tiek jų atstovavimo atžvilgiu, užtikrinti kad jų nuomonė ir poreikiai būtų aiškiai bei tikslingai ištransliuoti. Užtvirtinti akademinės ir socialinės studentų aplinkos gerovę.
5. Išlaikyti pastovų, kokybiško bendradarbiavimo ryšį su administracija. Aiškiai ištransliuoti studentų poziciją dekanatų ir kitokio pobūdžio posėdžiuose.
6. Originalaus pobūdžio turinio kėlimas į VIKO SA socialinius tinklus, siekiant pritraukti daugiau naujų studentų ir taip pat išlaikyti jau anksčiau organizacija besidominčius narius bei labiau juos įtraukti į šių dienų aktualijas. Skleisti informaciją apie socialinius bei akademinius reikalus ir dalintis studentiška patirtimi atstovybės klausimais.
7. Susidėlioti veiklos planą ir stebėti šio plano vykdymą, bei kuo kokybiškesnį pilną šio plano įgyvendinimą. Tam, kad pasiektume kokybės, rašant planą turi būti atsižvengta į visos komandos narių nuomonę bei jų išsikeltus tikslus. Veiklos turi būti suprantamai, konkrečiai, bet ir informatyviai aprašytos ir visos kadencijos metu veiklos planas turi būti lengvai pasiekiamas kiekvienam komandos nariui.
8. Labiau suvienytos VIKO SA rinkodaros planavimas, rėmėjams dažniau prisistatant kaip viena didelė organizacija, o ne rašyti laiškus nuo pavienių fakultetų. Rėmimo galimybių plėtimas, pastovaus bendradarbiavimo siekis, rėmėjų duomenų bazių kūrimas, kaupimas, saugojimas.
9. Didesnis ryšio palaikymas tarp kuratoriaus ir kuruojamos FSA. Taip pat tarp kuratoriaus ir pirmakursio. Didesnis akcentavimas ir svarbos pabrėžimas.
10. Skaidrumo, aiškumo ir atvirumo išlaikymas organizacijoje. Svarbių susirinkimų nutarimų transliavimas studentams, informacijos perdavimas visiems organizacijos vienetams, susirinkimų protokolų kėlimas į VIKO SA internetinį tinklapį.